**Jaðarlínur og skygging, áherslumerki og númer; WordArt**

**A**

Gleymska

Allir hafa minni en sumir nota það illa eða kunna einfaldlega ekki að nota það. Allir geta lært að nota minnið rétt – líka þeir sem sagðir eru minnislausir.

Gleymsku köllum við það þegar við eigum í vandræðum með að finna upplýsingar í langtímaminninu. Þú brýtur heilann, gruflar og gramsar en allt kemur fyrir ekki. Gleymskan er versti óvinur nemandans.

**B**

Hvers vegna gleymir þú hlutum?

Þú hugsaðir ekki nóg um hlutina, eða skildir þá ekki, þegar þú áttir að læra þá.

Þú misskildir hlutina og lagðir þá á rangan stað í langtímaminninu.

Þú ert ekki í rétta skapinu til að muna.

Eitthvað truflaði þig þegar þú áttir að taka eftir.

Of langt er síðan þú lærðir hlutina og þeir hafa týnst í langtímaminninu.

**C**

Hönnun vefsíðna

Skipuleggið vefsíðuna vel og skiptið í svæði og undirsíður.

Upphafssíðan þarf að vera einföld, aðlaðandi og létt í keyrslu.

Nauðsynlegt er að bjóða upp á leit á vefnum.

Hafið myndir litlar og bjóðið upp á stærri myndir þar sem það hentar.

Ekki er æskilegt að myndir fari mikið yfir 50kb.

Forðist að hafa of mikið efni á hverri síðu.

Bjóðið upp á enska útgáfu og jafnvel fleiri tungumál.

Hugsið vel um litasamsetningu. Athugið að litir koma mismunandi út á skjá og á prenti. Finnið liti sem henta vel fyrir allt.

Athugið vel að síðan virki í öllum vöfrum.

Látið allar grunnupplýsingar um aðstandendur síðunnar koma fram.

**D**

Netsamfélag

Netsamfélag er vefsíða þar sem fólk getur haft samskipti við annað fólk í gegnum fréttabréf, síma, tölvupóst eða annað skilaboðakerfi eða spjallkerfi í staðinn fyrir að hafa samband augliti til auglitis. Félagsnet eins og MySpace og Facebook eru dæmi um netsamfélög.